	களவுக் கூட்டத்தில் முதல் முதல் நிகழ்வது கைக்கிளையாம் கைக்கிளையாவது ஒருதலைக்காமம். இது ஆண்பாற் கைக்கிளையாம். காட்சி ஐயம் துணிவு குறிப்பறிதல் என நான்கு வகைப்படும். காட்சி:  தலைவன் தலைவியை ஒரு செண்பகப் பூஞ்சோலை யினிடத்தில் காண்பது. கட்டளைக் கலித்துறை கல்லாரந் தூது வளைகோ கனகங் கழையாக்காம் பல்லாரங் கொண்டு பழனங்கள் தோறும் பணிலந்தவழ் மல்லா புரிவரு சோழீச லிங்கர் மணிவரைமேற் செல்லாருஞ் செண்பகப் பூங்காவில் ஓர்கொம்பு தோன்றியதே.